CELEX: C2005/045/30
Language: sl
Date: 2005-02-19 00:00:00
Title: Zadeva C-507/04: Tožba Komisije Evropskih skupnosti proti Republiki Avstriji, vložena dne 8. decembra 2004

19.2.2005   
            
            
               SL
            
            
               Uradni list Evropske unije
            
            
               C 45/16
            
         Tožba Komisije Evropskih skupnosti proti Republiki Avstriji, vložena dne 8. decembra 2004
   (Zadeva C-507/04)
   (2005/C 45/30)
   Jezik postopka: nemščina
   Komisija Evropskih skupnosti, ki jo zastopata Michael Van Beek in Bernhard Schima, skupaj z Matthiasom Langom, Rechtsanwalt, z naslovom za vročanje v Luksemburgu, je dne 8. decembra 2004 na Sodišče Evropskih skupnosti vložila tožbo proti Republiki Avstriji.
   Komisija Evropskih Skupnosti Sodišču predlaga, da odloči:
   
               1)
            
            
               Republika Avstrija s tem, da je člen 1(1) in (2), člen 5, člen 6(1), člen 7(1) in (4), člen 8, člen 9(1) in (2) ter člen 11 Direktive Sveta 79/409/EGS z dne 2. aprila 1979 (1) o ohranjanju prosto živečih ptic, nepopolno oziroma nepravilno prenesla v avstrijsko zakonodajo, ni izpolnila obveznosti pravilnega in popolnega prenosa te direktive;
            
         
               2)
            
            
               Republiki Avstriji se naloži plačilo stroškov.
            
         Tožbeni razlogi in bistvene navedbe
   Komisija s to tožbo zatrjuje pomanjkljiv prenos direktive 79/409/EGS, s Komisiji notificiranih, oziroma njej znanimi izdanimi zadevnimi predpisi dežel Gradiščanske, Koroške, Spodnje Avstrije, Zgornje Avstrije, Salzburga, Štajerske, Tirolske, Vorarlberga in Dunaja, v avstrijsko pravo.
   Po mnenju Komisije so za območje posameznih zveznih dežel nepopolno oziroma nepravilno preneseni predpisi o področju uporabe direktive (člen 1(1) in (2)), o splošnem varstvenem režimu za ptice (člen 5 direktive), o prepovedi trgovanja (člen 6(1)), predpisi o lovu ptic, ki so navedene v prilogi II (člen 7(1) direktive), o režimu za ohranitev populacije (člen 7(4) direktive), predpisi o prepovedanih metodah lova, ujetja in sredstev, ki se uporabijo v ta namen (člen 8 direktive), kriteriji odstopanja od določb členov 5 do 8 (člen 9(1) in (2) direktive) in predpisi o naseljevanju prostoživečih vrst ptic (člen 11 direktive).
   
      (1)  UL L 103, str. 1; EE 15/02 str. 125.